Ο **Λέων Α. Ναρ** (1974- ) είναι συγγραφέας, αρθρογράφος και εργάζεται ως καθηγητής ελληνικής φιλολογίας στο Αμερικανικό Κολλέγιο Ανατόλια της Θεσσαλονίκης.

Βιογραφία
---------

Ο Λέων Α. Ναρ γεννήθηκε στη Θεσσαλονίκη το 1974. Σπούδασε Κλασική Φιλολογία στο Α.Π.Θ. και έκανε μεταπτυχιακές σπουδές Νεοελληνικής Φιλολογίας, Βιβλιολογίας και Διδακτικής της Λογοτεχνίας στο ίδιο Πανεπιστήμιο (2000), ενώ το 2007 αναγορεύτηκε Διδάκτωρ Νεοελληνικής Φιλολογίας. Τον Νοέμβριο του 2015 έγινε δεκτός ως μεταδιδακτορικός ερευνητής στο Πανεπιστήμιο Μακεδονίας και τον Δεκέμβριο του 2017 ολοκλήρωσε τη μεταδιδακτορική του έρευνα. Από το 2019 διδάσκει δημιουργική γραφή στο Μεταπτυχιακό Πρόγραμμα του Ελεύθερου Ανοιχτού Πανεπιστημίου.

Έργο
----

### Βιβλία

Το 2007 εξέδωσε (σε συνεργασία με τον Γιώργο Αναστασιάδη και τον Χρήστο Ράπτη) το βιβλίο *Εγώ ο εγγονός ενός Έλληνα, η Θεσσαλονίκη του Νικολά Σαρκοζί*, (Καστανιώτης) το οποίο μεταφράστηκε και στα γαλλικά. Το 2009 εκδόθηκε το δίτομο έργο του Ναρ με τίτλο *Γιωσέφ Ελιγιά*, *Άπαντα* (Γαβριηλίδης), ενώ την ίδια χρονιά επιμελήθηκε το επετειακό λεύκωμα *25 χρόνια Ιανός*. Το 2011 κυκλοφόρησε το δίγλωσσο (ελληνική και αγγλική γλώσσα) βιβλίο του με τίτλο *Το μέλλον του παρελθόντος, Θεσσαλονίκη 1912-2012* (Καπόν), (με φωτογραφίες του Γιώργη Γερόλυμπου), και η μελέτη *Ισραηλίτες Βουλευτές στο Ελληνικό Κοινοβούλιο* που επιμελήθηκε το Ίδρυμα της Βουλής των Ελλήνων. Το 2014 κυκλοφόρησε το βιβλίο *Το παιχνίδι της εξέδρας σχολιασμένα συνθήματα από τα ελληνικά γήπεδα* (Μεταίχμιο).Το 2017 κυκλοφόρησε (Ευρασία) το θεατρικό έργο του *Δεν σε ξέχασα ποτέ* (μαζί με cd των σεφαραδίτικων τραγουδιών της ομώνυμης παράστασης) που ανέβηκε από το Κρατικό Θέατρο Βορείου Ελλάδος το 2017. Το 2018 κυκλοφόρησε το βιβλίο *Ξανά στη Σαλονίκη. Η μετέωρη επιστροφή των Ελλήνων Εβραίων στον γενέθλιο τόπο (1945-46)* από τις εκδόσεις *Πόλις.* Το 2020 κυκλοφόρησε από τις εκδόσεις IANOS η τρίγλωσση έκδοση (ελληνικά, αγγλικά, ισπανοεβραϊκά) με δική του επιμέλεια και πρόλογο του Νίκου Ορδουλίδη το βιβλίο/cd *I Remember...Θυμάμαι,*  με υλικό από το μουσικό αρχείο του Αλμπέρτου Ναρ. Το 2022 κυκλοφόρησε από τις εκδόσεις Πατατάκη το βιβλίο *"Να βρω ξανά του νήματος την άκρη." Σχεδίασμα ποιητικής βιογραφίας του Θανάση Παπακωνσταντίνου*. Κείμενά του έχουν δημοσιευτεί σε 10 συλλογικούς τόμους.

### Εισηγήσεις/Δημοσιεύσεις/Επιμέλειες

Eχει εκφωνήσει 45 εισηγήσεις σε επιστημονικές συναντήσεις (συνέδρια-ημερίδες-στρογγυλά τραπέζια, με ενδεικτικούς φορείς διοργάνωσης: Παιδαγωγικό Ινστιτούτο Βαυαρίας,  Υπουργείο Εξωτερικών Γερμανίας, Ίδρυμα Fulbright, Α.Π.Θ. Πανεπιστήμιο Ιωαννίνων, Πανεπιστήμιο Μακεδονίας, τον Δήμο Θεσσαλονίκης). Έχει δημοσιεύσει 42 κείμενα σε περιοδικά (έντυπα ή ηλεκτρονικά) για θέματα φιλολογίας, ιστορίας και λογοτεχνίας, ειδικότερα για το έργο των: Γιωσέφ Ελιγιά, Γιώργου Ιωάννου, Νίκου Αλέξη Ασλάνογλου, Λεωνίδα Ζησιάδη, Γιώργου Σκαμπαρδώνη, Τόλη Καζαντζή κ.ά. για τον εθελοντισμό στην προπολεμική Εβραϊκή Κοινότητα Θεσσαλονίκης, την πολιτική και τα ρεύματα στην Ισραηλιτική Κοινότητα Θεσσαλονίκης (1912- 1936), τον αθλητισμό σήμερα και στο μέλλον. Στις δημοσιεύσεις του συμπεριλαμβάνονται επίσης 35 βιβλιοκρισίες, ενώ έχει κληθεί να μιλήσει σε 73 παρουσιάσεις βιβλίων Ελλήνων και ξένων δημιουργών, ανάμεσα σε άλλους: Γιώργος Σκαμπαρδώνης, Γιώργος Λιόλιος, Σπύρος Βούγιας, Γιώργος Ολ Αναστασιάδης, Νίκος Δαββέτας, Έλενα Χουζούρη, Χρίστος Ζαφείρης, Θανάσης Τριαρίδης, Δημήτρης Γρηγοράκης, Ηλίας Βολιότης-Καπετανάκης, Ευάγγελος Μαυρουδής, Ισίδωρος Ζουργός, Βασίλης Καραγιάννης, Θωμάς Κοροβίνης, Soloup, Σωτηρία Μαραγκοζάκη, Κώστας Κουτσομύτης και Τζόναθαν Κόου, Αγκάτα Τουσίνσκα, Βικτώρια Χίσλοπ, Φίλιπ Κέρ, Σωσάννα Μπουκόφσκα. Επιμελήθηκε 6 βιβλία ιστορικού περιεχομένου και παιδικής λογοτεχνίας.

### Θέατρο

Έχει γράψει το θεατρικό έργο με τίτλο *Δεν σε ξέχασα ποτέ* που ανεβαίβηκε τον Μάρτιο του 2017 από το Κρατικό Θέατρο Βορείου Ελλάδος.

### Άρθρα

Αρθρογραφεί τακτικά στο parallaximag.gr και iefimerida.gr, ενώ άρθρα του έχουν δημοσιευτεί στην εφημερίδα Μακεδονία της Κυριακής (2006-2008) και στο Έθνος (2017-2018).

Εργογραφία
----------

### Βιβλία

1. Γιώργος Αναστασιάδης, Λέων Α. Ναρ, Χρήστος Ράπτης, *Εγώ, ο εγγονός ενός Έλληνα, η Θεσσαλονίκη του Νικολά Σαρκοζί*, Καστανιώτης, Αθήνα 2007. Μεταφράστηκε και στα γαλλικά. *Μoi, lepetit-Filsd’ un Grec,* Kastaniotis, 2008.
2. Γιωσέφ Ελιγιά, *Άπαντα,* (τόμος Α’ και Β’), εισαγωγή-επιμέλεια: Λέων Α. Ναρ, Γαβριηλίδης, Αθήνα, 2009.
3. Λέων Α. Ναρ, *Θεσσαλονίκη 1912-2012, Το μέλλον του παρελθόντος, μια διαφορετική αφήγηση της ιστορίας* (φωτογραφίες Γιώργης Γερόλυμπος), Καπόν, Αθήνα, 2011. [Δίγλωσση (σε ελληνικά και αγγλικά) έκδοση].
4. Λέων Α. Ναρ, *Ισραηλίτες Βουλευτές στο Ελληνικό Κοινοβούλιο (1915-1936)*, Ίδρυμα της Βουλής των Ελλήνων για τον Κοινοβουλευτισμό και τη Δημοκρατία, Αθήνα, 2011.
5. Λέων Α. Ναρ, *Το παιχνίδι της εξέδρας, σχολιασμένα συνθήματα από τα ελληνικά γήπεδα* (πρόλογος: Παύλος Τσίμας), Μεταίχμιο, Αθήνα, 2014.
6. Λέων Α. Ναρ, *Δεν σε ξέχασα ποτέ,* Ευρασία, Αθήνα, 2017.
7. Λεων Α. Ναρ, *Ξανά στη Σαλονίκη, η μετέωρη επιστροφή των Ελλήνων Εβραίων στον γενέθλιο τόπο (1945-46)*, Πόλις, Αθήνα, 2018.
8. Λέων Α. Ναρ, *I Remember...Θυμάμαι*, IANOS, 2020.
9. Λέων Α. Ναρ, *«Να βρω ξανά του νήματος την άκρη...». Σχεδίασμα ποιητικής βιογραφίας του Θανάση Παπακωνσταντίνου*, Πατάκης, Αθήνα, 2022.

### Επιμέλειες

#### Α. Βιβλίων

* Αλμπέρτος Ναρ, «Κειμένη επί ακτής θαλάσσης…», *Μελέτες και άρθρα για την εβραϊκή κοινότητα Θεσσαλονίκης*, Universtity Studio Press, Θεσσαλονίκη, 1997 (φιλολογική επιμέλεια).
* Αλμπέρτος Ναρ, *Επιπόλαιος επί πόλεως*, *Πεζά κείμενα 1998-2003*, Universtity Studio Press, Θεσσαλονίκη, 2007 (φιλολογική επιμέλεια).
* Φώτης Κόκαλας, *Σπάστε τα δεσμά*, Σίρρις, 2002 (φιλολογική επιμέλεια).
* «25 χρόνια Ιανός», *Λεύκωμα με αφορμή τη συμπλήρωση της 25ετίας του Ιανού*, Ιανός, Θεσσαλονίκη, 2009 (επιμέλεια τόμου).

#### Β. Παραμυθιών

* *Η Τρισεύγενη (ή τα τρία κίτρα)*, Σίρρις.
* *Ο Σταχτοπούτης* , Σίρρις.
* *Ο Μέγας Αλέξανδρος και το αθάνατο νερό*, Σίρρις.

#### Γ. Τηλεόραση-Κινηματογράφος

* *«Ταξίδι στις ράγες του χρόνου» από το Τραμ στο Μετρό*, (Ντοκιμαντέρ που προβλήθηκε στην ΕΤ3, 2012, επιμέλεια Κώστας Μπλιάτκας και παρουσίαση Μάρνυς Χατζηεμμανουήλ), Ιστορικός-επιστημονικός σύμβουλος.
* *Καναρίνι μου γλυκό*, ντοκιμαντέρ του Ρόι Σερ για τη Ρόζα Εσκενάζυ, 2011, σύμβουλος.

### Θέατρο

* *Δεν σε ξέχασα ποτέ*, Κρατικό Θέατρο Βορείου Ελλάδος, (ΚΘΒΕ) σκηνοθεσία Μιχάλης Σιώνας, 31 Mαρτίου 2017, Μέγαρο Μουσικής Θεσσαλονίκης.

Πηγές
-----

Παραπομπές
----------

1. ↑  Αναστασιάδης, Ναρ, Ράπτης, Γιώργος, Λέων, Χρήστος (2007). *Εγώ ο εγγονός ενός Έλληνα, η Θεσσαλονίκη του Νικολά Σαρκοζί*. Αθήνα: Καστανιώτης. σελ. 222. ISBN 978-960-03-4631-2. CS1 maint: Πολλαπλές ονομασίες: authors list (link)
2. ↑  Ναρ, Λέων (2009). *Άπαντα Γιωσέφ Ελιγιά*. Αθήνα: Γαβριηλίδης. σελ. 401. ISBN 978-960-336-496-2.
3. ↑  Ναρ, Λέων (2009). *Συλλογικό έργο. 25 χρόνια "Ιανός"*. Θεσσαλονίκη: Ιανός. σελ. 181. ISBN 978-960-6882-08-1.
4. ↑  Ναρ, Λέων (2011). *Θεσσαλονίκη 1912-2012, Το μέλλον του παρελθόντος = Thessaloniki 1912-2012, The Future of the Past: A different narration of history : Μια διαφορετική αφήγηση*. Αθήνα: Καπόν. σελ. 168. ISBN 978-960-6878-47-3.
5. ↑  Ναρ, Λέων (2011). *Οι ισραηλίτες βουλευτές στο ελληνικό κοινοβούλιο 1915 - 1936*. Αθήνα: Ίδρυμα της Βουλής των Ελλήνων. σελ. 142. ISBN 978-960-6757-52-5.
6. ↑  Ναρ, Λέων (2014). *Το παιχνίδι της εξέδρας : Σχολιασμένα συνθήματα από τα ελληνικά γήπεδα*. Αθήνα: Μεταίχμιο. σελ. 248. ISBN 978-960-566-848-8.
7. ↑  Ναρ, Λέων (2017). *Δεν σε ξέχασα ποτέ*. Αθήνα. σελ. 54. ISBN 978-618-5027-73-5.
8. ↑  Ναρ, Λέων. «YouTube». *TV100 THESSALONIKI*.
9. ↑  Ναρ, Λέων. «YouTube». *TV100 THESSALONIKI*.
10. ↑  Ναρ, Λέων (2018). *Ξανά στη Σαλονίκη. Η μετέωρη επιστροφή των Ελλήνων Εβραίων στον γενέθλιο τόπο (1945-1946)*. Αθήνα. σελ. 184. ISBN 9789604356386.
11. ↑  Ναρ, Λέων (2020). *I Remember...Θυμάμαι*. Αθήνα: IANOS. σελ. 142. ISBN 9786185141776.
12. ↑  Ναρ, Λέων (2022). *«Να βρω ξανά του νήματος την άκρη...». Σχεδίασμα ποιητικής βιογραφίας του Θανάση Παπακωνσταντίνου*. Αθήνα: Πατάκης. σελ. 160. ISBN 9789601697918.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63478634
* **ΕΒΕ**: 267149
* LCCN: n2008025709
* ISNI: 0000 0001 0782 641X
* GND: 141895322
* SUDOC: 174603622

 |

 |